ועדת העבודה, הרווחה והבריאות, כנסת 19, פרוטוקול מספר 343, 2014-12-04 13:20

יעקב מרגי: אחר צהרים טובים.

יעקב מרגי: אני מתכבד לפתוח את ישיבת ועדת העבודה, הרווחה והבריאות של הכנסת.

יעקב מרגי: היום ה-4 בדצמבר 2014, י"ב בכסלו התשע"ה.

יעקב מרגי: על סדר היום תקנות בריאות העם (מכשירים רפואיים מיוחדים) (תיקון), התשע"ד-2014, פרוטוקול מספר 343.

יעקב מרגי: אני מבין שצריך לאשר את התקנות שמאשרות הכנסת מכשירים למגבלה כלשהי, שחרור מכשירים ממגבלה כלשהי והקצאת מכשירים מסוימים לבתי חולים.

יעקב מרגי: אני מציין בפני הנוכחים ולפרוטוקול שמאחר והישיבה זומנה בהתרעה קצרה, נבצר מהוועדה להזמין מוזמנים נוספים שבוודאי יש להם מה לומר בסוגיות אלו.

יעקב מרגי: כדי לא למנוע אחר כך את הבאת התקנות לאישור, זה תלוי בהסכמות אחרות ובפרוצדורות אחרות, הוועדה מצאה לנכון להביא את התקנות היום בהתרעה קצרה.

יעקב מרגי: אני מבקש ממשרד הבריאות שיסביר לנו מה בדיוק הוא רוצה מאתנו ואנחנו נקיים דיון בנושא.

אברהם מיכאלי: יש כסף?

אברהם מיכאלי: אם אין כסף, לא מאשרים.

<שרונה עבר הדני: הלשכה המשפטית, משרד הבריאות.

<שרונה עבר הדני: הדיון כרגע הוא לא על כסף אלא הוא על התקנות.

<שרונה עבר הדני: התקנות יוצרות את האפשרות לרכוש שירותים או להגביל את הרכישה.

<שרונה עבר הדני: התקנות עצמן לא יוצרות כסף.

<שרונה עבר הדני: הכסף הוא נושא נפרד.

<שרונה עבר הדני: בהיעדר תקנות שמתירות, גם אם יש כסף – אי אפשר להוסיף.

יעקב מרגי: כפי שהיה לא מזמן בדיון כאן עם בית החולים זיו.

יעקב מרגי: כשיש להם את הכסף, משרד הבריאות לא - - -

<שרונה עבר הדני: זאת דוגמה.

<שרונה עבר הדני: שוב, יש קשר בין התקנות לבין רכש המכשירים אבל לא בין התקנות לכסף.

<שרונה עבר הדני: סעיף 65(ב) לפקודת בריאות העם קובע את סמכות שר הבריאות, שרת הבריאות כרגע, לקבוע שמכשירים מסוימים חייבים ברישיון.

<שרונה עבר הדני: הסעיף עוד מוסיף ואומר שהשיקולים במתן הרישיון הם שיקולים רפואיים בלבד וכן השיקול של רכישת המכשיר והפעלתו השוטפת לא יטילו מעמסה על ההוצאה הציבורית לבריאות, ושנית, המכשיר לא יגרום לחריגה משיעור המכשירים לנפש על פי צרכי האוכלוסייה באותו אזור.

יעקב מרגי: המילה "בלבד" ברישה היא לא נכונה.

<שרונה עבר הדני: אני מקריאה את מה שמופיע בסעיף.

יעקב מרגי: כי אם אחר כך יש מגבלה כדי לא להטיל מעמסה כספית, אין שיקול רפואי בלבד אלא יש גם שיקול כספי.

<שרונה עבר הדני: הכול צריך להיות ביחד.

<שרונה עבר הדני: לא די שיש שיקול רפואי.

<שרונה עבר הדני: כל השיקולים צריכים לחיות בהרמונה אחד עם השני.

אברהם מיכאלי: לא קיימתם את החוק שנים רבות כי לא היה MRI בכל בתי החולים.

<שרונה עבר הדני: לכן יש לנו את המגבלות הנוספות שהחוק מטיל עלינו את ההוצאה הלאומית לנפש ואת השיעורים לאוכלוסייה.

<שרונה עבר הדני: המחוקק עצמו מראש החליט ליצור את האיזונים.

<שרונה עבר הדני: מאחר שזאת חקיקה ראשית, המחוקק הראשי עשה את האיזונים האלה.

<שרונה עבר הדני: אלה גם תיקונים מאוחרים והם לא מתקופת המנדט.

<שרונה עבר הדני: פקודת העם היא מנדטורית.

<שרונה עבר הדני: הסעיף הזה הוא פרי של הבית הזה, תשל"ג והלאה.

יעקב מרגי: תסבירי לנו פחות או יותר מה התקנות שמבקשים מאתנו לאשר.

<שרונה עבר הדני: כיום בתקנות יש לנו רשימה קיימת של מכשירים שנמצאים שם בקשר לכל אחד מהשיקולים האלה.

<שרונה עבר הדני: בקובץ תקנות שהבאנו לכאן אנחנו עושים שלושה דברים.

<שרונה עבר הדני: יש כמה מכשירים שאנחנו פשוט מוציאים החוצה מהתקנות כי הוחלט שכבר אין צורך ברגולציה החמורה עליהם.

יעקב מרגי: זאת אומרת, אם אני מבין, אם היום מוסד רפואי פרטי או מוסד רפואי ציבורי רוצה להכניס מכשיר מסוג המכשירים האלה שאתם רוצים להוציא מהתקנות, הוא יהיה רשאי.

<שרונה עבר הדני: לדוגמה מכשיר ה-ECMO, מכשיר חיוני לצורך הצלת חיים במקרים קשים של טיפול נמרץ, נוכח זאת ונוכח מחירו הנמוך של המכשיר, מוצע להוציאו מהתקנות.

<שרונה עבר הדני: כשהוא הוכנס לתקנות, מחירו היה מאוד גבוה.

<שרונה עבר הדני: זה סוג אחד של תיקונים שיש לנו לבי מכשירים שיוצאים מהתקנות החוצה.

<שרונה עבר הדני: כלומר, הרגולציה הזו מוסרת מהם.

<שרונה עבר הדני: אגב, כל המכשירים הרפואיים עוברים רישוי של מכשירים רפואיים, אבל זה רישוי מסוג אחר שהוא בטיחות ויעילות.

<שרונה עבר הדני: זה נושא אחר.

<שרונה עבר הדני: זה לא שאנחנו לא מתייחסים לגמרי אבל רישיון של ההגבלות האלה יוצא החוצה.

<שרונה עבר הדני: קובץ נוסף של תיקונים כאן הוא שינויים בתנאים לגבי מכשירים קיימים.

<שרונה עבר הדני: לדעתי כל התיקונים כאן הם יותר לכיוון הקלה מאשר החמרה, לאפשר יותר שיעור לנפש, לאפשר בעצם להוסיף.

<שרונה עבר הדני: נושא שהכי קרוב ללבם של רבים הוא נושא של ה-MRI ובעצם אנחנו מאפשרים להוסיף מכשירי MRI.

<שרונה עבר הדני: במובן הזה אנחנו מקלים.

<שרונה עבר הדני: הקובץ השלישי של התיקונים כאן הוא מספר מכשירים חדשים שאנחנו מכניסים לתוך התקנות בשל אותם שיקולים מפורסמים כמו בריאות, הוצאה לאומי ושיעור לנפש.

יעקב מרגי: מכשירים חדשים שלא היו קודם לכן.

<יורם לוטן: הטכנולוגיה התפתחה בשנים האחרונות.

<שרונה עבר הדני: אם הוועדה מעוניינת, אני יכולה לעבור סעיף סעיף לתיקונים ולהסביר.

יעקב מרגי: בבקשה.

<שרונה עבר הדני: התיקון הראשון.

<שרונה עבר הדני: יש לנו את ה-CT לשימוש דנטלי.

יעקב מרגי: נחסוך בזמן.

יעקב מרגי: נהיה יעילים.

יעקב מרגי: היועצת המשפטית תקריא את הנוסח ואחרי שהיא תסיים להקריא את האמור לגבי מכשיר אחד, תני לנו הסבר עליו.

<איילת וולברג: תקנות בריאות העם (מכשירים רפואיים מיוחדים) (תיקון), התשע"ד-2014 בתוקף סמכותי לפי סעיף 65ב(3) ו-(5) לפקודת בריאות העם, 1940, בהסכמת שר האוצר ובאישור ועדת העבודה, הרווחה והבריאות של הכנסת, אני מתקינה תקנות אלה: תיקון התוספת בתוספת לתקנות בריאות העם (מכשירים רפואיים), התשנ"ד-1994 – בפרט 1(ב), במקום האמור בטור "שיעור המכשירים לנפש", יבוא: שיעור המכשירים לנפש "1:26,000".

<איילת וולברג: כיום שיעור המכשירים לנפש, בפרט 1(ב) הוא ללא הגבלה.

יעקב מרגי: למה משנים את זה?

<שרונה עבר הדני: אנחנו מקלים.

<יורם לוטן: CT דנטלי.

<יורם לוטן: כאן אנחנו מגבילים.

<איילת וולברג: אני רוצה לראות שאנחנו מדברים על אותו מכשיר.

<איילת וולברג: אנחנו מדברים על פרט 1(ב).

<איילת וולברג: אצלי רשום סורק.

<שרונה עבר הדני: לא.

<שרונה עבר הדני: זה ה-CT הדנטלי.

<איילת וולברג: בפני התקנות ואני מסתכלת על המכשיר שהם משנים כרגע את שיעור המכשירים לנפש ואני רוצה להבין למה יש כאן שינוי.

<איילת וולברג: זה מכשיר שלא מופיע כאן.

<איילת וולברג: הוא מופיע כבר היום בתקנות.

<שרונה עבר הדני: זה ה-CT לשימוש דנטלי.

<שרונה עבר הדני: כיום אין עליו הגבלה בחוק והם עושים הגבלה בחוק.

<יורם לוטן: CT דנטלי זה שבנו אותו קטן ומיוחד לשיניים.

יעקב מרגי: השאלה היא, שיעור המכשירים לנפש 1:26,000.

יעקב מרגי: למה?

<יורם לוטן: כי ראינו שנעשתה רכישה מאוד גדולה ועושים אולי שימוש יתר.

<יורם לוטן: זה מכשיר שיש בו קרינה.

<יורם לוטן: היום בכל מקום שצריכים אותו, ניתן לעשות את השימוש ואנחנו רוצים שהפיזור של המכשירים יהיה סביר לצרכים השוטפים ולא להרבות במכשירים.

יעקב מרגי: מסיבות בריאותיות?

<יורם לוטן: מסיבות בריאותיות.

<יורם לוטן: המכונים שמפעילים אותו לדעתנו לא מודעים מספיק לקרינה הרבה שנגרמת.

<יורם לוטן: למרות שאומרים שזה רק שיניים, זה עדיין מקיף את הראש מספר פעמים.

אברהם מיכאלי: איפה משתמשים בזה?

אברהם מיכאלי: בבתי חולים או במכונים פרטיים?

<יורם לוטן: במכונים.

<יורם לוטן: אתה רואה את זה כמו שיקוף רגיל אותו אתה רגיל לראות.

<יורם לוטן: זה אותו הדבר.

<יורם לוטן: מושיבים את הבן אדם והמכשיר פשוט מסתובב סביבו.

<יורם לוטן: הוא מאוד קטן.

<יורם לוטן: זה לא במובן של CT אליו אנחנו רגילים, שזה אולם גדול.

<יורם לוטן: זאת הסכנה.

יעקב מרגי: אנחנו מקדמים בברכה את שרת הבריאות.

יעקב מרגי: אנחנו בדיוק בתחילת הקראת התקנות.

יעקב מרגי: אני חוזר על הדברים שנאמרו.

יעקב מרגי: הישיבה זומנה בהתרעה קצרה בהוראתו של יושב ראש הוועדה חבר הכנסת חיים כץ כדי לסייע ולאשר את התקנות כי לאחר מכן זאת תהיה פרוצדורה יותר מסובכת.

יעל גרמן: הן יהיו תקועות כאן חמישה חודשים.

יעקב מרגי: מאחר והתקנות חשובות, יושב ראש הוועדה הסכים וביקש לכנס את הדיון בהתרעה קצרה.

יעקב מרגי: זאת גם הסיבה שגופים רבים שיכול להיות שהיה להם מה לומר, לברך או להשיג השגות כלשהן, לא נמצאים כאן.

יעקב מרגי: חשוב שזה ייאמר.

יעקב מרגי: אנחנו מקדמים אותך בברכה.

יעקב מרגי: אנחנו מתמקדים כרגע בהסבר שנתת, למה הגבלה של 1:26,000.

<יורם לוטן: כן, שזה בהחלט מספיק.

פנינה תמנו: אדוני היושב ראש, אולי כפתיחה לחוק הזה שהוא כל כך חשוב, אני חושבת שכדאי שנשמע את השרה.

יעקב מרגי: הוא באמצע דבריו.

יעקב מרגי: השרה תקבל את הזמן.

יעקב מרגי: אתה יכול לומר לנו אם יש לכם ידיעה כמה מכשירים כאלה פזורים ברחבי הארץ?

<יורם לוטן: בסביבות מאה.

<יורם לוטן: אני לא זוכר את המספר המדויק.

יעקב מרגי: מאה CT דנטלי.

<יורם לוטן: עד היום אפשרנו למי שביקש.

יעקב מרגי: לא הייתה מגבלה.

<יורם לוטן: לא הייתה מגבלה.

יעקב מרגי: בחשבון מהיר, אם זה 1 ל-26 אלף, זאת אומרת שיש לנו גם בשביל קפריסין ויוון.

<יורם לוטן: המספר הזה משקף פחות או יותר את הכמות שקיימת היום.

<יורם לוטן: לכן לא צריך להוריד שום דבר אבל גם למנוע בעתיד תוספת של מכשירים חדשים.

יעקב מרגי: השרה, את רוצה לדבר עכשיו?

יעל גרמן: איך שאתה רוצה.

יעקב מרגי: התחלנו להקריא.

יעקב מרגי: תמשיכי להקריא.

<איילת וולברג: בפרט 2 - אחרי פרט משנה ב.

<איילת וולברג: יבוא: שם המכשיר הרפואי תנאים נוספים שיעור המכשירים לנפש "ב1.

<איילת וולברג: מערכת רנטגנית לצילום בכל בית חולים כללי 1:300,000".

<איילת וולברג: כלי דם (אנגיוגרפיה שבו מותקנת מערכת כללית) המותקנת בחדר רנטגנית לצילום כלי ניתוח (היברידי).

<איילת וולברג: דם (אניוגרפיה כללית).

<יורם לוטן: אני אסביר.

<יורם לוטן: אנגיוגרפיה היום היא טכנולוגיה נפוצה והכרחית לאיתור בעיות בכלי דם, לב ומוח ומשתמשים בה הרבה מאוד.

<יורם לוטן: היא קיימת היום בכל בית חולים כללי.

<יורם לוטן: ההתפתחות, אמרנו שהתקנות מבטאות התפתחויות טכנולוגיות.

<יורם לוטן: ההתפתחות שקיימת בשנים האחרונות, חולה שנמצא בחדר ניתוח וצריך לעבור פרוצדורה שלפעמים תוך כדי הניתוח הבדיקה יכולה להראות את המצב באותו רגע, היה צריך בעבר לעצור ולהעביר את האלונקה למכון בו נמצא המכשיר ואחר כך להחזיר את החולה בחזרה, דבר שהוא כמובן מאוד מסורבל וגם מסכן את החולה.

<יורם לוטן: היום בעולם פיתחו טכנולוגיה בה בתוך חדר הניתוח הקיים יהיה המכשיר.

יעקב מרגי: זאת טכנולוגיה חדשה שלא הייתה?

<יורם לוטן: האנגיוגרפיה היא לא חדשה.

<יורם לוטן: החידוש הוא בהרכבתה בתוך חדר הניתוח.

<יורם לוטן: שילוב עם הניתוח וממש תוך כדי ניתוח המנתח והצוות יכולים לבדוק את החולה.

יעקב מרגי: לגבי המגבלה של 1 ל-300 אלף תושבים, זה אומר שבגוש דן, כמה מכשירים מקסימום תוכל להציב?

<יורם לוטן: יוצא שבכל בית חולים כללי גדול בו עושים ניתוחים של כלי דם, תהיה אפשרות לשים מכשיר.

<איילת וולברג: אחרי פרט משנה ג.

<איילת וולברג: יבוא: "ד.

<איילת וולברג: מערכת רנטגנית לביצוע המערכת אינה מיועדת בכל בית חולים כללי אלקטרה פיזיולוגיה לצרכי ביצוע צינתור שיש ברשותו את לב וכלי דם כליליים.

<איילת וולברג: המערכת המפורטת בסעיף 2(א)".

<יורם לוטן: זאת מערכת שקשורה למערכת שקבענו קודם, שזה בעצם סוג של אנגיוגרפיה אבל ברמה יותר נמוכה.

<יורם לוטן: אלה מכשירים יותר ישנים שזקוקים להם לדברים שוטפים של השתלת קוצבי לב וטכנולוגיות לא מוכרות כמו אנגיוגרפיה שקיימת.

<יורם לוטן: באופן פרקטי בתי החולים השאירו מכשירים שלא השתמשו בהם לצורך אנגיוגרפיה ושהיה עליהם עומס על האנגיוגרפיה והיו חייבים את המכשיר הזה.

<יורם לוטן: לפי התקנות יש להם יותר ממכשיר אחד נניח למרות שמותר לפי החוק רק מכשיר אחד.

<יורם לוטן: אנחנו רצינו ליצור מצב בו הם יכולים להשאיר מכשיר כזה שהוא יהיה חלק מהתקנות.

יעקב מרגי: באתם להקל.

<איילת וולברג: לכאורה, להבנתי שני המכשירים שהקראנו עכשיו הם תוספות לתקנות.

<איילת וולברג: זאת אומרת, הם לא היו קיימים וכיום תהיה מגבלה על המכשירים.

<שרונה עבר הדני: כן ולא.

<שרונה עבר הדני: את צודקת ולא צודקת.

<שרונה עבר הדני: המכשירים האלה כבר מופיעים בתקנות ויש לגביהם מגבלה.

יעקב מרגי: מורידים את המגבלה.

יעקב מרגי: אני הבנתי מדבריך.

יעקב מרגי: אתה מסיר מגבלה.

<יורם לוטן: אני מסיר מגבלה אבל יכול להחזיק יותר מכשירים ואני לא עובר את השיעור של מכשירי האנגיוגרפיה.

יעקב מרגי: בקודם אתה אמנם מכניס מגבלה של 1 ל-300 אלף תושבים, אבל זאת טכנולוגיה חדשה שמשולבת בתוך חדרי הניתוח.

<יורם לוטן: נכון.

יעקב מרגי: ברגע שאתה אומר לי מגבלה של 1 ל-300 אלף מצד אחד ומצד שני אתה אומר כל בית חולים כללי גדול - - -

<יורם לוטן: אתה מדבר על הפיזיולוגיה.

יעקב מרגי: כן.

יעקב מרגי: אני חוזר למערכת רנטגן לצילום כלי דם.

יעקב מרגי: אנגיוגרפיה כללית.

יעקב מרגי: מה שאישרנו קודם.

יעקב מרגי: שם אנחנו מוסיפים את זה לחדר הניתוח.

<יורם לוטן: זה מאפשר לבית החולים שכבר יש לו, שיהיה לו אחד אחד רק בניתוחים.

יעקב מרגי: אני רוצה לפרט את המגבלה של 1 ל-300 אלף.

יעקב מרגי: יהיה מצב שלדוגמה בבית חולים פריפריאלי לא יהיה מכשיר כזה?

<יורם לוטן: לא.

<יורם לוטן: לא יהיה מצב.

יעקב מרגי: לא פוריה, לא זיו, לא סורוקה הגדול.

<יורם לוטן: לא.

<יורם לוטן: ברגע שהם ירצו להיכנס לטכנולוגיה.

<יורם לוטן: זה לא פשוט ולא בכל בית חולים מנתחים, אבל ברגע שהם ירצו, הם יוכלו.

פנינה תמנו: בלי עלות?

יעקב מרגי: בתחילת הדיון הייתה הבהרה ונאמר שהתקנות האלה כרגע מאושרות כדי שאם לבית החולים – כמו שראינו בבית החולים זיו – יש אמצעים לרכוש או המדינה רוצה.

יעקב מרגי: קודם כל התקנות יהיו מאושרות כדי שהוא יוכל לרכוש.

פנינה תמנו: שתהיה לו את האפשרות.

יעקב מרגי: זה לא מחייב אותו.

יעל גרמן: אני רוצה להבהיר.

יעל גרמן: לא רק זה אלא שכספים שכבר ייעדנו בסוף 2013 למכשירי MRI אבל לא הייתה לנו תקנה, התקנה הזאת היום תאפשר להתחיל להפעיל אותם.

יעל גרמן: אלה מכשירים שכבר רכש אותם וחלקם כבר מותקנים אבל בגלל שאין תקנה, אי אפשר היה להפעיל אותם.

יעל גרמן: היום התקנות האלה יאפשרו להפעיל את המכשירים שכבר נרכשו.

יעל גרמן: מצד שני הם יאפשרו גם לרכוש מכשירים אחרים שעדיין לא נרכשו.

יעקב מרגי: ממשיכים בהקראה.

<איילת וולברג: בפרט 3, במקום פרט משנה (א) יבוא: שם המכשיר הרפואי תנאים נוספים שיעור המכשירים לנפש "(א) סורק בתהודה מגנטית (1) מכשיר קבוע יוצב 1:288,000 למעט סורק תוך ניתוחי רק בבית חולים כללי ואולם ניתן להקצות מכשיר בתהודה מגנטית שיש בו חדר מיון, נוסף על השיעור האמור, אם מכון רנטגן שהכיר בו הוא מכשיר נייח ראשון המנהל, וסורק באזור.

<איילת וולברג: שיעור המכשירים (CTׂ), אם הוא של 2.0 טסלה ומעלה לא מכשיר נייד ופועל יעלה על שליש מכל בבית חולים, יתקיימו המכשירים.

<איילת וולברג: הוראה זו לא בו ההוראות האמורות תחול על מכשיר שלדעת בבתי חולים המשמש המנהל חיוני לתפקוד בסיס מרכזי נאות של בית החולים".

<איילת וולברג: לפעילות המכשיר הנייד.

<איילת וולברג: אם הוא מכשיר נייד הפועל בקהילה, הוא יפעל רק במקום שהמנהל אישר.

<איילת וולברג: (2) הוראות פסקה (1) לא יחולו על מוסד רפואי שאינו בית חולים כהגדרתו בפקודה, שיוצב בו מכשיר.

<יורם לוטן: מדובר על מכשירי MRI עליהם אנחנו מדברים כל הזמן.

יעקב מרגי: תן לי מצב היום ומה משתנה בתקנה.

<יורם לוטן: יתווספו עוד תשעה מכשירים קבועים.

יעקב מרגי: על הקיימים.

יעקב מרגי: כמה יש?

<יורם לוטן: כרגע יש עשרים.

<יורם לוטן: 22 עם הניידים.

יעקב מרגי: מה התקנות באות להוסיף מעבר להכנסה של התשעה?

<יורם לוטן: הן מאפשרות קודם כל להציב את זה בבתי חולים שהבטיחו להם ומאפשרות להכניס עוד.

<יורם לוטן: במידה ויש בית חולים שיש בו חדר מיון ואין בו MRI קבוע אלא מגיע נייד כצו שעה, יהיה אפשר בעתיד להכניס עוד מכשיר, לפי המגבלה כפי שהיא מפורטת כאן.

יעקב מרגי: מחויב בתקנות לומר גם לאן זה מחולק?

<יורם לוטן: לא.

<יורם לוטן: כתוב 1 ל-288 אלף.

<יורם לוטן: זה ארצי.

יעקב מרגי: השרה, יש החלטה לאן זה הולך?

יעל גרמן: כן.

יעקב מרגי: נוכל לקבל?

יעל גרמן: כן.

<יורם לוטן: אנחנו כבר קבענו.

יעקב מרגי: לאן?

<יורם לוטן: כרגע אמרנו בתי החולים בפריפריה כמו זיו ופוריה שהם הראשונים.

יעל גרמן: הלל יפה, וולפסון.

<יורם לוטן: הלל יפה, וולפסון, העמק בעפולה.

<יורם לוטן: הם הקרובים גם מבחינה תקציבית.

יעקב מרגי: יש להם את כל היכולות.

יעל גרמן: כן.

יעקב מרגי: ארבעה נוספים עדיין לא יועדו?

<יורם לוטן: עדיין לא הוכרע.

<איילת וולברג: אמרת תשעה מכשירים.

יעל גרמן: חמישה ועוד ארבעה.

יעל גרמן: בסך הכול תשעה.

יעקב מרגי: ארבעה עדיין לא יועדו.

<יורם לוטן: עדיין לא סוכם.

<יורם לוטן: כמו שהסברנו קודם, זה תלוי בהרבה מאוד גורמים.

<יורם לוטן: היכולת של בית החולים לרכוש מכשיר.

יעקב מרגי: מה המצב של הנגב והדרום?

יעקב מרגי: יש להם?

יעל גרמן: כן.

יעל גרמן: בסורוקה יש.

<יורם לוטן: יש בסורוקה, יש בברזילי.

<איילת וולברג: לגבי תשעת המכשירים האלה.

<איילת וולברג: האם הם ייכנסו בבת אחת?

<יורם לוטן: לא.

<איילת וולברג: קבעתם הוראות לעניין השיעור לנפש.

<איילת וולברג: אתם אומרים ששיעור המכשירים לנפש יהיה 1 ל-288 אלף אבל בהמשך- עדיין לא הגענו לזה - נאמר שזה אמור לחול בהדרגה.

יעל גרמן: נכון.

<איילת וולברג: מיום התחילה של התקנות האלה עד ה-31 בדצמבר.

<איילת וולברג: במקום 1 ל-288 אלף, יהיה 1 ל-345 אלף.

<איילת וולברג: לאחר מכן יהיה 1 ל-325 אלף.

<איילת וולברג: זאת אומרת, אתם מתכוונים להחיל את זה.

יעקב מרגי: ההדרגתיות הזאת תשפיע על החלה מידית של החמישה האלה?

<יורם לוטן: זה לא ישפיע כיוון שבין כה וכה לא כולם יכולים בבת אחת.

<יורם לוטן: יש כאלה שהם במצב יותר מתקדם שכבר זה מוכן להפעלה מידית ויש כאלה שזה ייקח עוד די הרבה חודשים.

יעקב ליצמן: מה הסיבות להדרגתיות?

יעקב ליצמן: מה הסיבה להקטנה הדרגתית של מקדם 1 ל-288 אלף?

יעקב ליצמן: עד שמגיעים ל-1 ל-288 אלף.

<יורם לוטן: המספר הסופי בעצם נותן תשובה למצב בו אנחנו משערים שזאת תהיה הדרישה לפי הטכנולוגיה הזאת שאמרנו שהיא מתקדמת.

יעקב ליצמן: למה אנחנו לא עושים את זה במידי?

יעקב ליצמן: מה המגבלה?

יעל גרמן: אנחנו ניהלנו משא ומתן מאוד מאוד ארוך עם האוצר.

יעל גרמן: האוצר הרי התנגד.

יעל גרמן: הוא רצה שאנחנו נאשר רק שני מכשירי MRI.

יעל גרמן: זאת התקנה שהוא רצה.

יעל גרמן: בסופו של דבר אנחנו הגענו אתם לכך – וטוב שכך, לאור הנסיבות – שנאשר את כל התשעה אבל זה לא יהיה בבת אחת אלא זה יהיה בהדרגתיות.

יעל גרמן: אנחנו הסכמנו עם האוצר על ההדרגתיות.

יעקב מרגי: עד 2017.

יעל גרמן: נכון מאוד.

יעל גרמן: זה אותו סעיף שכרגע אנחנו מדברים.

יעל גרמן: מכיוון שאנחנו כבר בסוף 2014 ואנחנו כבר ב-2015 ממש עוד חודש, הרי שחמשת המכשירים הראשונים – אלה שלושה ושניים או שניים ושלושה, אני כבר לא זוכרת – וב-2014-2015 - - -

יעקב מרגי: כבר יוקצו.

יעל גרמן: כל חמשת בתי החולים שציינו, יקבלו את זה.

יעל גרמן: לאחר מכן יהיו עוד שניים ב-2016 ועוד שניים ב-2017, שניהם בתחילת 2016 ו-2017, בינואר.

יעל גרמן: כך שלקראת ינואר 2017 כל התשעה יוכלו לפעול.

<יורם לוטן: זה גם נותן אפשרות לתכנון.

<יורם לוטן: אנחנו אוספים כל שנה בהתאם לתקנות ומקבלים דיווח על כל מכשיר ומכשיר, כמה בדיקות הוא עשה ואיזה סוגים.

<יורם לוטן: אנחנו מעבדים כל שנה מחדש ואז אנחנו גם רואים.

<יורם לוטן: אם באזור מסוים יש ביקוש רב ואין אפשרות לתת תשובות, באותו מקום נוכל אחר כך לקדם את המכשיר הנוסף.

אברהם מיכאלי: אני מבין שכמות המכשירים היא לא תמיד עוזרת לגבי קיצור התורים.

אברהם מיכאלי: כבר דיברתי עם השרה בעניין הזה.

אברהם מיכאלי: יש מכשיר בבית חולים אבל לא מפעילים אותו 24 שעות.

אברהם מיכאלי: למה?

יעל גרמן: לא מפעילים 24 שעות מהסיבה הפשוטה שאו שאין כוח אדם או שזה בלתי אפשרי מבחינה תקציבית.

יעקב מרגי: יש מצב שלישי.

יעקב מרגי: אני מכיר את סורוקה לדוגמה.

יעקב מרגי: אם אדם צריך מאושפז וצריך לעשות MRI או CT, אם הוא בשימוש, לפעמים הוא בשימוש של בדיקות שגרתיות, ואם הוא מאושפז, הבדיקה תהיה למחרת בערב.

אברהם מיכאלי: אני מעיר את ההערה הזאת כי היום חולים, במיוחד בבדיקות יזומות, מחכים לפעמים שבועות ואני לא יודע אם לא חודשים.

אברהם מיכאלי: המכשיר הזה עוזר, המכשיר הזה נותן פתרונות שמכשיר אחר לא נותן אותם.

אברהם מיכאלי: אנחנו מגדילים כמות ולא מפעילים את המכשירים.

אברהם מיכאלי: מגדילים את כוח האדם.

<יורם לוטן: גם אם לא במשמרות, עצם העובדה שיתווספו עוד מכשירים.

<יורם לוטן: היום למשל באזור פוריה וצפת שהזכרנו עכשיו, הם צריכים לחכות כאשר פעם בחודש, פעמיים בחודש, מגיעה ניידת, מרכזים אליה מקרים או אם אלה מקרים דחופים צריכים להעביר את הבדיקה לרמב"ם או למקומות אחרים.

<יורם לוטן: עכשיו, כשיש להם מכשיר משלהם, אפילו שיתחילו קודם כל משמרת אחת, אבל כל יום יש מכשיר זמין.

יעקב מרגי: הוא יוריד תורים מרמב"ם.

יעקב מרגי: שאלה נוספת.

יעקב מרגי: אני רואה את זיו ופוריה, אבל מה עם נהריה?

<יורם לוטן: לנהריה כבר יש.

יעל גרמן: יש להם.

יעקב מרגי: יש להם?

<יורם לוטן: קיבלו במחזור הקודם.

יעקב מרגי: אני יודע שכאשר היה כאן דיון על צפת, היה כאן לחץ מנהריה.

יעל גרמן: זה על מחלקה ל-IDF.

יעקב מרגי: את לא היית בדיון.

יעקב מרגי: היה כאן על זיו.

יעקב מרגי: ישבו מנהריה וביקשו.

יעקב מרגי: אתה רוצה שיש להם MRI.

<יורם לוטן: כן.

יעקב מרגי: מה עם PET CT?

<יורם לוטן: עוד לא.

<יורם לוטן: זה יותר מורכב.

יעקב מרגי: בסדר.

יעקב מרגי: ממשיכים לסעיף (4).

<איילת וולברג: בפרט 4, במקום האמור בטור "שיעור המכשירים לנפש" יבוא: שיעור המכשירים לנפש "1:700,000".

אברהם מיכאלי: מה זה פרט (4)?

<איילת וולברג: טומוגרפיה, קליטת פוזיטרוני.

אברהם מיכאלי: מה זה אומר?

<יורם לוטן: שזה PET.

<יורם לוטן: זה מכשיר שחשוב מאוד היום באיתור המצב של גידול שקיים.

אברהם מיכאלי: זה מה שנקרא PET CT?

<יורם לוטן: PET CT.

<איילת וולברג: בעצם מקלים על ההגבלה שקיימת.

יעקב מרגי: כמה הייתה המגבלה וכמה היום?

<איילת וולברג: PET CT, עכשיו 1 ל-800.

<יורם לוטן: היה 1 ל-800 ומשהו ואנחנו הורדנו ל-1 ל-700 אלף.

יעקב מרגי: כמה יש מה-PET CT בארץ?

<יורם לוטן: אין הרבה.

<יורם לוטן: יש בסביבות שבעה-שמונה.

יעל גרמן: שמונה ולא לכולם יש.

<יורם לוטן: לא לכולם ולא כולם יכולים להפעיל את זה.

יעקב מרגי: ה-1 ל-700 אלף יקל על צפת?

יעל גרמן: זה הולך לצפת.

יעל גרמן: ה-PET CT הולך לצפת.

<יורם לוטן: לאוגוסטה ויקטוריה.

יעל גרמן: לאוגוסטה ויקטוריה בירושלים.

יעקב מרגי: בסדר.

יעקב מרגי: ממשיכים לסעיף (5).

<איילת וולברג: פרט 6 – בטל.

<איילת וולברג: פרט 6, זאת מערכת סריקה של פליטת קרני גמא ואתם מסירים את המגבלה.

<יורם לוטן: כן.

<יורם לוטן: זה כבר היה בתיקונים קודמים אבל מכל מיני סיבות זה עוכב.

<יורם לוטן: מדובר על מכשיר שהוא היום נפוץ מאוד, הוא לא יקר לרכישה, הוא לא יקר להפעלה וגם השימוש בו יורד ככל שה-PET CT נכנסים יותר לפעולה.

<יורם לוטן: מצד שני הוא טוב לגפיים, למקומות שלא צריך להפעיל את כל ה-PET CT והוא יכול לעזור הרבה.

<יורם לוטן: אנחנו מצאנו לנכון שאין צורך להגביל, גם כך אין ביקוש גדול וכל המקומות שרוצים להפעיל, כבר קיבלו.

יעקב מרגי: אין שימוש יתר ואין סכנה.

<יורם לוטן: אין סכנה.

יעקב מרגי: אני חוזר לסעיף (4).

יעקב מרגי: כשאמרתם שאין PET CT, למה התכוונתם?

יעקב מרגי: לפני שאישרנו את (4), אמרתם שאין בתקנות האלה PET CT.

יעל גרמן: לא.

יעל גרמן: בנהריה.

יעל גרמן: אתה שאלת לגבי נהריה.

יעל גרמן: זה מיועד לצפת ולאוגוסטה ויקטוריה.

יעל גרמן: בנהריה אין.

יעקב מרגי: תודה.

יעקב מרגי: ממשיכים.

<איילת וולברג: בפרט 7 בטור "שיעור המכשירים לנפש", אחרי פרט משנה (ד) יבוא: שיעור המכשירים לנפש "(ה) המנהל רשאי לאשר מכשיר נוסף לצורך שימוש ציבורי בלבד בבית חולים כלי שבו פועל מאיץ אחד".

<איילת וולברג: אנחנו מדברים על מאיץ קווי.

<יורם לוטן: מאיץ קווי, שזה מכשיר מאוד מתקדם ויקר ומסובך להפעלה לטיפול בגידולים מפושטים.

יעל גרמן: אלה למעשה הקרנות.

<יורם לוטן: אפשר לכוון אתו בדיוק רב.

<יורם לוטן: שוב, הטכנולוגיה התקדמה.

<יורם לוטן: יש הרבה יותר ביקוש לשימוש במכשיר הזה.

<יורם לוטן: לכן אנחנו רוצים לאפשר להוסיף עוד מכשירים אבל רק במקומות שמיומנים בהפעלה שלו.

יעקב מרגי: מורידים מגבלה של שיעור לנפש?

יעל גרמן: לא.

יעל גרמן: מאפשרים.

<יורם לוטן: מאפשרים תוספת במקום בו פועל כבר מכשיר אחד.

יעקב מרגי: אם רוצים עוד אחד, יוכלו להוסיף אותו.

<יורם לוטן: יוכלו להוסיף כי הוא יוכל לעבוד עם הצוות שכבר מיומן ולעשות יותר בדיקות וטיפולים ביממה.

יעקב מרגי: תודה.

<איילת וולברג: פרט 10 – בטל.

<איילת וולברג: פרט 10, זאת מערכת חמצון חוץ גופי.

<יורם לוטן: כן.

<יורם לוטן: זה אקמו, מה שהזכרנו קודם.

<יורם לוטן: אקמו הוא בעצם צורה של מכשירים שפועלים יחד שמיועדים לאנשים שנמצאים במצב קשה של חוסר הכרה, של בעיות חמצון, שאפשר להחזיק אותם בחיים כאשר כאילו מפעילים מערכת לב וחמצון והזרמת דם לגוף.

יעקב מרגי: חיצונית?

<יורם לוטן: בהתחלה היא פותחה לילדים והופעלה בשני מקומות בארץ.

<יורם לוטן: היום למדו להשתמש בה בצורה יותר מתוחכמת.

<יורם לוטן: היה המקרה המפורסם שכולם שמעו עליו, של שני הילדים שנחנקו כאן בירושלים בדליקה והגיעו חסרי נשימה.

<יורם לוטן: באמצעות המערכת הזאת הצליחו להשאיר אותם בחיים עד שהם התאוששו ויצאו לגמרי.

<יורם לוטן: המערכת הזאת מצד אחד היא מסובכת להפעלה ומצד שני היא לא יקרה מבחינת המכשור.

<יורם לוטן: מה שכן יקר כאן, זה כוח האדם.

<יורם לוטן: צריכים 24 שעות צוות מאוד מקצועי שיהיה סביב המטופלים האלה.

יעקב מרגי: מה ביטלתם כאן?

יעקב מרגי: את המגבלה?

<יורם לוטן: בזמנו היה מדובר על ארבעה מכשירים.

<יורם לוטן: בעפולה במשך הרבה שנים היו צריכים להגיע מתל אביב לעפולה וכולי.

<יורם לוטן: אמרנו שאין צורך בהגבלה.

<יורם לוטן: בין כה וכה לא ירכשו הרבה מכשירים כאלה.

<יורם לוטן: מי שרוכש, ידע איך להשתמש ולהפעיל אותו בצורה נכונה.

יעקב מרגי: תודה.

יעקב מרגי: סעיף (8).

<איילת וולברג: בפרט 11, במקום האמור בטור "שיעור המכשירים לנפש" יבוא: שיעור המכשירים לנפש "שישה: 2 – בצפון.

<איילת וולברג: 2 – במרכז.

<איילת וולברג: 2 – בדרום.

<איילת וולברג: מספר העמדות לטיפול בחמצן היפרברי בתאי לחץ לנפש לא יעלה על 1:700,000.

<איילת וולברג: המנהל רשאי לאשר שני תאי לחץ ניידים".

<איילת וולברג: אנחנו מדברים על תא לחץ לטיפול בחמצן היפרברי ואתם משנים את התנאים כך שכיום, במקום מכשיר אחד במרכז, אתם בעצם מאפשרים שיהיו שניים.

<איילת וולברג: כיום כתוב שניים בצפון, אחד במרכז ושניים בדרום.

<איילת וולברג: אתם משנים כך שבמרכז תהיה אפשרות שיהיו שני מכשירים.

<יורם לוטן: כן.

<איילת וולברג: משהו שנוסף כיום על מה שקיים בתקנות זה שהמנהל יהיה רשאי לאשר שני תאי לחץ ניידים.

<יורם לוטן: כן.

יעקב מרגי: מה זה המכשיר הזה?

<יורם לוטן: תא לחץ הוא באופן מקורי פותח לצוללנים, לתאונות צלילה כאשר יורדים לעומק ואי אפשר בבת אחת להחזיר אותם אלא צריך להעביר אותם דרך תא לחץ שמשווה את הלחצים כמו שהם היו בתוך הים עד שלאט לאט מורידים אותם.

<יורם לוטן: בעשר השנים האחרונות התפתחה מאוד טכנולוגיה.

<יורם לוטן: בעצם האוויר נמצא בלחץ יותר גבוה מכפי שהוא נמצא בטבע.

<יורם לוטן: הוא מאפשר ריפוי של פצעים, במיוחד פצעים של חולי סוכרת שאלה פצעים שלא נרפאים, על ידי זה ששמים אותם שעה ביום בתא לחץ.

<יורם לוטן: תהליך הריפוי הוא הרבה יותר מהיר.

אברהם מיכאלי: שאלה.

אברהם מיכאלי: החלוקה של שניים לדרום, שניים לצפון ושניים למרכז היא בסדר מבחינת פריסה ארצית, אבל כמות האנשים במרכז היא הרבה יותר גדולה.

יעל גרמן: לכן מאחד זה עלה לשניים.

אברהם מיכאלי: מבחינת המספרים שאתם מחלקים, 1 ל-70 אלף.

<יורם לוטן: 1 ל-70 אלף.

אברהם מיכאלי: השאלה היא האם השניים יספיקו במרכז על הכמות הגדולה של התושבים שהיא יותר גדולה מאשר בדרום.

<יורם לוטן: תלוי כמה תאים יש.

אברהם מיכאלי: אני מבין שיש אחד באסף הרופא.

יעקב מרגי: הוא אומר שבכל יחידה כזאת יש כמה תאים.

<יורם לוטן: בדיוק.

<יורם לוטן: יכולים לנצל אותם.

אברהם מיכאלי: את הניידים.

<יורם לוטן: לא.

<יורם לוטן: בנוסף.

אברהם מיכאלי: מתל השומר לנייד לאסף הרופא, נראה לי לא הגיוני.

אברהם מיכאלי: אמרו לי שאת תא הלחץ מניידים מתל השומר לאסף הרופא.

יעל גרמן: עכשיו יהיה עוד אחד.

<יורם לוטן: אני אסביר לך.

<יורם לוטן: בדרך כלל זה לא מיועד לחולים מאושפזים.

<יורם לוטן: לגבי החולים המאושפזים, אחלה רק מקרים דחופים שלפעמים צריך להצלה או משהו.

<יורם לוטן: רוב השימוש במכשירי תא לחץ הוא באופן אמבולטורי.

<יורם לוטן: אנשים שיש להם פצעים של הרבה מאוד שנים עקב סוכרת, והטיפול הוא פעם בשבוע, פעם בשבועיים למשך זמן רב.

אברהם מיכאלי: אתם מכירים את הנתונים של הרופאים בבתי החולים.

<יורם לוטן: כן.

יעקב מרגי: מה גם שהתקנות באות להקל.

אברהם מיכאלי: אני שמח על שמקלים.

<יורם לוטן: הדרום היה באופן מסורתי כי ליד אילת היה מרכז צלילה.

<יורם לוטן: הוסיפו עוד אחד באשקלון כי שם היה המסוף של הנפט כאשר עובדים מתחת לים.

יעקב מרגי: תודה.

יעקב מרגי: סעיף (9).

<איילת וולברג: אחרי פרט 11 יבוא: שם המכשיר הרפואי תנאים נוספים שיעור המכשירים לנפש "(12) מערכת רובוטית לביצוע בבית חולים כללי של 6 מכשירים בכל הארץ.

<איילת וולברג: ניתוחים בשלט רחוק.

<איילת וולברג: 900 מיטות כלליות המנהל רשאי לאשר עוד או יותר.

<איילת וולברג: שני מכשירים בבתי חולים כלליים שבהם היקף המיטות הכלליות נמוך מ-900".

<איילת וולברג: זה בעצם מכשיר רפואי נוסף שאתם מציעים להטיל עליו מגבלה.

<יורם לוטן: כן.

<יורם לוטן: מגבלה.

יעקב מרגי: מה זה המכשיר הרובוטי?

<יורם לוטן: זאת טכנולוגיה מאוד מאוד מתקדמת ומאוד יקרה.

<יורם לוטן: פיתחו אותה בחוץ לארץ והכניסו אותה רק בשנה-שנתיים האחרונות לארץ.

<יורם לוטן: זאת מערכת שמאפשרת למנתח לעמוד מחוץ לחדר הניתוח בו מתבצע הניתוח.

<יורם לוטן: כל המכשור נמצא על החולה.

אברהם מיכאלי: ניתוח ב-ג'וי סטיק.

<יורם לוטן: בדיוק.

<יורם לוטן: זה הרעיון שפותח.

יעל גרמן: זה רובוט.

<יורם לוטן: רובוט מאוד מתוחכם.

<יורם לוטן: עוד לא ברור לאיזה סוגי ניתוחים הוא מתאים.

<יורם לוטן: היום משתמשים בו הרבה לנוירולוגיה, לכיס מרה.

<יורם לוטן: יש כמה דברים שזה כבר נכנס.

<יורם לוטן: לב פתוח.

<יורם לוטן: יש דברים שהם עדיין בשלבי לימוד.

<יורם לוטן: שולחים אנשים להשתלם בחוץ לארץ כדי שהם יתחילו להכניס את המערכת הזאת לארץ.

יעקב מרגי: זאת הוספת טכנולוגיה חדשה.

<יורם לוטן: זאת הוספה.

<יורם לוטן: מדובר בסך הכול בששת המרכזים ועוד שני בתי חולים שגילו התעניינות.

<יורם לוטן: אנחנו מדברים על כך שבשנים הקרובות לא יהיה צורך ביותר משמונה מכשירים בכל הארץ.

יעקב מרגי: לגבי 900 מיטות.

יעקב מרגי: איזה מרכזים רפואיים?

<יורם לוטן: התחילו בזה הגדולים.

<יורם לוטן: שיבא, בילינסון, רמב"ם, איכילוב, אסותא היה בין הראשונים.

יעקב מרגי: מה עם דרום?

<יורם לוטן: בסורוקה עדיין לא, אבל אני יודע שהם חושבים ומתעניינים.

<יורם לוטן: תהיה להם אפשרות.

יעקב מרגי: כמה מיטות יש בסורוקה?

<יורם לוטן: אלף.

<יורם לוטן: אלף ומשהו מיטות.

יעל גרמן: קצת יותר מאלף מיטות.

יעל גרמן: עכשיו אנחנו מוסיפים עוד 98.

<יורם לוטן: כפי שהזכרנו כמה פעמים במשך הדיון היום, אנחנו לא נותנים כסף.

<יורם לוטן: אם קופת חולים וסורוקה ימצאו את הכסף לכך, אנחנו לא רוצים שהתקנות יהוו מחסום להפעלת הטכנולוגיה.

יעקב מרגי: בסדר.

יעקב מרגי: ממשיכים.

<איילת וולברג: תחילה והוראת שעה תחילתן של תקנות אלה שבעה ימים מים פרסומן (להלן – יום התחילה).

<איילת וולברג: על אף האמור בפרט 3(א) בתוספת לתקנות העיקריות, יראו כאילו בטור "שיעור המכשירים לנפש" - בתקופה שמיום התחילה עד יום ט' בטבת התשע"ה (31 בדצמבר 2014) – במקום "1:288,000" נאמר "1:345,000".

<איילת וולברג: בתקופה שמיום י' בטבת התשע"ה (1 בינואר 2015) עד יום י"ט בטבת התשע"ו (31 בדצמבר 2015) – במקום "1.288,000" נאמר "1:325,000".

יעל גרמן: אלה חמשת המכשירים שהזכרנו קודם.

<איילת וולברג: בתקופה שמיום כ' בטבת התשע"ו (1 בינואר 2016) עד יום ב' בטבת התשע"ז (31 בדצמבר 2016) – במקום "1:288,000" נאמר "1:307,000".

<איילת וולברג: בתקופה שמיום ג' בטבת התשע"ז (1 בינואר 2017) עד יום ג' בטבת התשע"ח (31 בדצמבר 2017) – במקום "1:288,000" נאמר "1:292,000".

יעקב מרגי: אנחנו מצביעים על אישור התקנות.

יעקב מרגי: מי בעד אישור תקנות בריאות העם (מכשירים רפואיים מיוחדים) (תיקון), התשע"ד-2014?

יעקב מרגי: בעד – פה אחד

יעקב מרגי: התקנות אושרו פה אחד.

יעקב מרגי: אנחנו מודים לשרה על שחשבה על זה ביום כזה שהוא היום האחרון לכהונתה בשלב הזה, ואני מאחל לה תמיד שתכהן בתפקידים טובים ומוצלחים.

<יורם לוטן: אנחנו באמת מעריכים את זה.

<יורם לוטן: במיוחד בתי החולים שמחכים ממש לטלפון.

יעקב מרגי: אני יודע כמה הוועדה הזאת דנה בנושא הזה ואני חושב שלאשר את זה ביום כזה, אני מודה גם ליושב ראש הוועדה שהיה צריך להוציא אותי מהדרום מעניין מסוים ושאבוא לכאן בהתרעה קצרה.

יעקב מרגי: קודם כל, תודה לכולם, תודה לשרה, תודה לעובדי המשרד ולהנהלת הוועדה.

יעקב מרגי: אני מבין שהמשרד צריך לקבל אישור מהוועדה.

יעל גרמן: כן.

יעל גרמן: אני צריכה לקבל אישור ולחתום.

יעקב מרגי: את תקבלי אותו.

יעל גרמן: ברשותך, גם אני רוצה להודות.

יעל גרמן: קודם כל, אני רוצה להודות לך שהתפנית והבנת את החשיבות.

יעל גרמן: אני יודעת שאתה תמיד מבין את החשיבות של נושאים בריאותיים ויש לנו כבר היסטוריה.

יעל גרמן: אני רוצה להודות גם לחבר הכנסת מיכאלי שהוא באמת חבר הכנסת היחיד שנמצא כאן וגם אתו יש לנו שותפויות רבות בנושאים רפואיים.

יעל גרמן: אני רוצה להודות למשרד.

יעל גרמן: אני יודעת שזה היה בלחץ בלתי רגיל ואני מכאן רוצה להודות גם למשרד האוצר.

יעל גרמן: לא הרבה פעמים הוא זוכה לתודות אבל אני חושב שמגיע למשרד האוצר ולמשרד הבריאות שעשו מאמץ בלתי רגיל כדי להביא את זה ביום האחרון ולאפשר.

יעל גרמן: אנחנו כבר בסוף 2013 העברנו את התקציבים ועד היום המתנו לתקנה הזאת כדי שאפשר יהיה להפעיל בחמישה בתי חולים ואנחנו נותנים אפשרות הלאה.

יעל גרמן: אני רוצה להודות מכאן גם לחבר הכנסת חיים כץ יושב ראש הוועדה שאין ספק שבלי היוזמה שלו אנחנו לא היינו מגיעים לכאן.

יעל גרמן: שנהיה בריאים.

יעקב מרגי: תודה.

אברהם מיכאלי: היושב ראש, אפשר לומר שתי מלים לפני שאתה נועל את הישיבה?

יעקב מרגי: בבקשה.

אברהם מיכאלי: ראשית כל, אני מבין גברתי השרה שהתקנות האלה הוכנו בשיתוף פעולה מלא של כל מנהלי בתי החולים שמחכים לזה.

אברהם מיכאלי: לא שאלנו יותר מדי שאלות לגבי כל בית חולים למה וכמה, אבל אני מבין שזה כבר בחלוקה.

אברהם מיכאלי: אני חושב שזאת הזדמנות שניתנה לי.

אברהם מיכאלי: יושב ראש הוועדה הודיע לי על קיום הדיון ואמרתי שאני בא.

אברהם מיכאלי: זכיתי באמת להשתתף בישיבה הזאת כי אני חושב שזאת הישיבה שמסמלת את תקופתך הקצרה במשרד.

יעקב מרגי: קצרה ורבת המעשים.

אברהם מיכאלי: לא הספקת הרבה, אבל מה שהספקת, אני מציין את זה לשבח, את היוזמות שלך על המגבלות שאני יודע שקיימות.

אברהם מיכאלי: אין ספק שהיוזמות שאת העזת להיכנס אליהן, הרבה לפניך לא עשו זאת.

אברהם מיכאלי: לכן, כל הכבוד לך.

יעקב מרגי: תודה רבה.

יעקב מרגי: הישיבה נעולה.